5ί9Π3ΐυΓθ ΝοΙ 


ΙοοβΙίοη: ΑΙΗβ)5, ΕΙΙίπϊΚο 
ΤγροοΓθΠο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

19 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 63 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση, προκήρυξη, ανάθεση και κατανομή των 
δαπανών διενέργειας της στατιστικής έρευνας 
Οικογενειακών Προϋπολογισμών (ΕΟΠ), έγκριση 
χρησιμοποίησης στατιστικών οργάνων και καθο¬ 
ρισμός αμοιβής τους, για το έτος 2017. 

2 Έγκριση, προκήρυξη, ανάθεση και κατανομή 
των δαπανών διενέργειας της στατιστικής έρευ¬ 
νας σχετικά με την απασχόληση του πληθυσμού 
της χώρας (Έρευνα Εργατικού Δυναμικού), έτους 
2017 και της 30 Γιοο ενότητας «έρευνα για την αυ¬ 
τοαπασχόληση», έγκριση χρησιμοποίησης στατι¬ 
στικών οργάνων και καθορισμός αμοιβής τους. 


ΑΠΟΦΑΣΕΙΣ 

Αριθμ. 465/Γ5-27 (1) 

Έγκριση, προκήρυξη, ανάθεση και κατανομή των 
δαπανών διενέργειας της στατιστικής έρευνας 
Οικογενειακών Προϋπολογισμών (ΕΟΠ), έγκριση 
χρησιμοποίησης στατιστικών οργάνων και καθο¬ 
ρισμός αμοιβής τους, για το έτος 2017. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του ν. 3832/2010 (ΦΕΚ Α' 38) «Ελληνικό Στατιστικό 
Σύστημα (ΕΛ.Σ.Σ.) Σύσταση της Ελληνικής Στατιστικής 
Αρχής (ΕΛΣΤΑΤ) ως Ανεξάρτητης Αρχής», ως τροποποι¬ 
ηθείς ισχύει, και ειδικότερα της περ. ζ της παρ. 1 του 
άρθρου 14 του νόμου αυτού, 

β. του π.δ. 226/2000 (ΦΕΚ 195/Α/8-9-2000) «Οργανι¬ 
σμός της Γ.Γ.ΕΣΥΕ», 

γ.τουν. 4336/2015 (ΦΕΚ Α' 94/14.8.2015) - με έναρξη 
ισχύος από 1.1.2016 - με θέμα: «Συνταξιοδοτικές δια¬ 
τάξεις - Κύρωση του Σχεδίου Σύμβασης Οικονομικής 


Ενίσχυσης από τον Ευρωπαϊκό Μηχανισμό Σταθερό¬ 
τητας και ρυθμίσεις για την υλοποίηση της Συμφωνίας 
Χρηματοδότησης», υποπαράγραφος Δ.9 «Δαπάνες με¬ 
τακινούμενων εντός και εκτός επικράτειας», 
δ. του π.δ. 80/2016 «Ανάληψη υποχρεώσεων από Δι- 
ατάκτες» (ΦΕΚ 145/Α/5.8.2016), 
ε. της ΓΠ - 400/27-8-2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β/28.8.2012) και 
στ. Την αριθμ. ΥΠΟΙΚ 0001538ΕΞ2016 απόφαση του 
Υπουργού Οικονομικών με θέμα: «Διορισμός του Προ¬ 
έδρου της Ελληνικής Στατιστικής Αρχής (ΕΛ.ΣΤΑΤ.)» (ΦΕΚ 
95/Υ.Ο.Δ.Δ/2016). 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους τριακοσίων σαράντα 
τεσσάρων χιλιάδων τετρακοσίων εξήντα ευρώ και σαρά¬ 
ντα λεπτών (344.460,40 €) - συμπεριλαμβανομένου του 
Φ.Π.Α. όπου προκύψει - η οποία θα βαρύνει τις πιστώσεις 
του προϋπολογισμού εξόδων της ΕΛΣΤΑΤ οικονομικού 
έτους 2017 και η δαπάνη θα βαρύνει τον ΚΑΕ 0429. 

3. Για την πληρωμή της δαπάνης, σύμφωνα με την αριθ. 
76/Α2-27/3-1-2017 απόφαση έχει εγκριθεί πίστωση με 
αριθμό καταχώρισης 8, αποφασίζουμε: 

1 .α. Εγκρίνουμε και προκηρύσσουμετη διεξαγωγή της 
Έρευνας Οικογενειακών Προϋπολογισμών (ΕΟΠ), κατά 
το έτος 2017. 

β. Αναθέτουμε στο Τμήμα Ειδικών Ερευνών Νοικοκυ¬ 
ριών της Δ/νσης Στατιστικών Πληθυσμού και Αγοράς Ερ¬ 
γασίας της ΕΛ.ΣΤΑΤ. τη διενέργεια της ανωτέρω έρευνας. 

2. Σκοπός της έρευνας είναι η συγκέντρωση των 
στοιχείων που είναι απαραίτητα για την αναθεώρηση 
του Δείκτη Τιμών Καταναλωτή που καταρτίζεται από 
την ΕΛ.ΣΤΑΤ. και των στοιχείων που απαιτούνται για 
την εκτίμηση της συνολικής ιδιωτικής κατανάλωσης, η 
μελέτη του ύψους και της διάρθρωσης των δαπανών 
των νοικοκυριών σε σχέση με το εισόδημα τους και με 
άλλα οικονομικά, κοινωνικά και δημογραφικά χαρακτη¬ 
ριστικά αυτών, η μελέτη των μεταβολών του επιπέδου 
διαβίωσης των νοικοκυριών σε σχέση με προηγούμενες 
αντίστοιχες έρευνες, η μελέτη της σχέσης μεταξύ των 
αγορών και των σε είδος απολαβών των νοικοκυριών 

και η μελέτη των ορίων χαμηλού εισοδήματος κατά δι¬ 
άφορες κοινωνικό - οικονομικές κατηγορίες και ομάδες 
του πληθυσμού. 

3. Η έρευνα είναι δειγματοληπτική και κατά το σχεδί¬ 
ασμά της εφαρμόζεται η δισταδιακή στρωματοποιημέ- 
νη δειγματοληψία με πρωτογενή μονάδα έρευνας την 
επιφάνεια (ένα ή περισσότερα συνεχόμενα οικοδομικά 
τετράγωνα ή ένας μικρός οικισμός) και τελική μονάδα 
έρευνας το νοικοκυριό. 

• Για την επιλογή των πρωτογενών μονάδων έρευνας 
(επιφανειών) σε κάθε Περιφέρεια (ΝΙΙΤ5 2), οι μονάδες 
επιφάνειας κατανέμονται σε τρία στρώματα με βάση την 
αστικότητα των Δημοτικών/Τοπικών Κοινοτήτων, όπου 
ανήκουν οι επιφάνειες. Οι επιφάνειες της πρώην Περι¬ 
φέρειας Πρωτευούσης και του πρώην Πολεοδομικού 
Συγκροτήματος Θεσσαλονίκης κατανέμονται σε 31 και 
9 ομοιογενή στρώματα, αντίστοιχα, βάσει των κοινωνι¬ 
κών και οικονομικών χαρακτηριστικών των Δήμων που 
περιλαμβάνουν τις επιφάνειες αυτές. 

• Σε κάθε ομοιογενές στρώμα επιλέγεται δείγμα μο¬ 
νάδων επιφάνειας, με πιθανότητα ανάλογη του μεγέ¬ 
θους τους (αριθμός νοικοκυριών κατά την Απογραφή 
Πληθυσμού 2011), από το πλαίσιο δειγματοληψίας που 
καταρτίστηκε από τα στοιχεία της Γενικής Απογραφής 
Πληθυσμού και Κατοικιών έτους 2011. Το σύνολο των 
μονάδων επιφάνειας του δείγματος ανέρχεται στις 1023. 

• Η έρευνα είναι ετήσια και το δείγμα των πρωτογενών 
μονάδων (επιφανειών) κατανέμεται μέσα στο έτος σε 4 
ισοδύναμα ανεξάρτητα δείγματα που αντιστοιχούν στα 
4 τρίμηνα της έρευνας. 

• Το μέγεθος του δείγματος των νοικοκυριών από τα 
οποία θα συλλέγουν τα στοιχεία της έρευνας, θα ανέλ- 
θει στα 6.300 περίπου, σε ολόκληρη τη Χώρα.Το ετήσιο 
δείγμα νοικοκυριών θα εναλλάσσεται από έτος σε έτος 
κατά το ένα τέταρτο (1 /4) και επαναλαμβάνεται κατά τα 
τρία τέταρτα του (3/4). 

Στο 1 /4 των μονάδων επιφάνειας του δείγματος που 
εναλλάσσεται θα καταρτιστεί ενημερωμένος κατάλο¬ 
γος - πλαίσιο με τα νοικοκυριά που διαμένουν στην συ¬ 
γκεκριμένη μονάδα επιφάνειας και ακολούθως από τον 
ενημερωμένο κατάλογο - πλαίσιο θα επιλεγείτο δείγμα 
των νοικοκυριών. 

Ο σχεδιασμός και η οργάνωση της έρευνας άρχισε τον 
Αύγουστο 2016 και η διενέργειά της θα ολοκληρωθεί 
το Δεκέμβριο του 2017, περιλαμβάνοντας κατ’ έτος τις 
εξής εργασίες: 

ΕΤΟΣ 2016 

• σχεδιασμός ερωτηματολογίων και σύνταξη οδηγιών 
προς τους ερευνητές 

ΕΤΟΣ 2017 

■ εκπαίδευση των ερευνητών (ιδιωτών συνεργατών 
και υπαλλήλων της ΕΛΣΤΑΤ) για τον τρόπο συλλογής και 
συμπλήρωσης των ερωτηματολογίων της έρευνας, 

• εκτύπωση ερωτηματολογίων, 

• επιλογή των νέων μονάδων επιφάνειας του δείγμα¬ 
τος, από τα πλαίσια δειγματοληψίας της Γενικής Απογρα- 
φής Πληθυσμού και Κατοικιών έτους 2011, 

• κατάρτιση καταλόγων-πλαισίων στις νέες επιφάνειες 
του δείγματος, 


• συλλογή των στοιχείων μέσω εντύπων ερωτηματο¬ 
λογίων, 

• έλεγχος της εργασίας των ερευνητών, 

• δημιουργία των προγραμμάτων εισαγωγής δεδο¬ 
μένων (οπτική ανάγνωση ΑΒΒΥΥ) στο Ολοκληρωμένο 
Πληροφοριακό Σύστημα της ΕΛΣΤΑΤ (ΟΠΣ), 

■ εισαγωγή δεδομένων στο ΟΠΣ μέσω οπτικής ανά¬ 
γνωσης, 

• έλεγχος και κωδικογράφηση των συλλεγέντων στοι¬ 
χείων, 

• μηχανογραφικός έλεγχος των στοιχείων, 

• υπολογισμός αναγωγικών συντελεστών και εκτιμή¬ 
σεις, 

• πινακοποίηση των αποτελεσμάτων. 

4. Για τη διενέργεια της έρευνας θα απασχοληθούν: 

α) Υπάλληλοι της ΕΛΣΤΑΤ, μόνιμοι και με σύμβαση 

ΙΔ/ΑΧ με δυνατότητα μετακίνησης εντός έδρας -εκτός 
γραφείου και εκτός έδρας και κατά τις αργίες, τα Σάβ¬ 
βατα και τις Κυριακές, κατόπιν σχετικής απόφασης, για 
εκπαίδευση στον τρόπο συμπλήρωσης των ερωτηματο¬ 
λογίων της έρευνας, για την κατάρτιση των καταλόγων 
- πλαισίων, για τη συλλογή των στοιχείων και τον έλεγχο 
της εργασίας των ερευνητών. Οι υπάλληλοι θα μετακι¬ 
νηθούν για τη συλλογή των στοιχείων όπου δεν υπάρχει 
διαθεσιμότητα Ιδιωτών-Συνεργατών. 

β) Ιδιώτες - συνεργάτες για τη συλλογή των στοιχείων 
της έρευνας και την κατάρτιση των καταλόγων -πλαισί¬ 
ων καθώς και ιδιώτες - διερμηνείς για τη συμπλήρωση 
ερωτηματολογίων στα νοικοκυριά στα οποία υπάρχει 
πρόβλημα γλωσσικής επικοινωνίας. 

Ο ορισμός των ανωτέρω οργάνων θα γίνει με απόφαση 
του Προέδρου της ΕΛΣΤΑΤ. 

5. Η αμοιβή των οργάνων της έρευνας καθορίζεται ως 
εξής, ανά ΚΑΕ: 

α) Για την κατάρτιση των καταλόγων πλαισίων θα χρη¬ 
σιμοποιηθούν μέχρι διακόσιοι πενήντα (250) ιδιώτες - 
συνεργάτες με αμοιβή είκοσι δύο ευρώ και εξήντα ένα 
λεπτά (22,61 €) ανά κατάλογο-πλαίσιο: 260 κατάλογοι- 
πλαίσια X 22,61 €/κατάλογοι-πλαίσιο = 5.878,60 € 

β) Για τη συλλογή των ερωτηματολογίων της έρευνας 
σε ολόκληρη την Χώρα, θα χρησιμοποιηθούν μέχρι τε¬ 
τρακόσιοι πενήντα (450) ιδιώτες - συνεργάτες με αμοιβή 
πενήντα τριών ευρώ και σαράντα τριών λεπτών (53,43 €) 
ανά ορθά και πλήρως συμπληρωμένο ερωτηματολόγιο: 

6.300 ερωτηματολόγια X 53,43 €/ερωτηματολόγιο = 
336.609,00 €. 

γ) Για τη συλλογή των στοιχείων της έρευνας θα χρη¬ 
σιμοποιηθούν μέχρι τριάντα (30) ιδιώτες -διερμηνείς με 
αμοιβή είκοσι τέσσερα ευρώ και εξήντα έξι λεπτά (24,66 
€) ανά ορθά και πλήρως συμπληρωμένο ερωτηματο¬ 
λόγιο. 

80 ερωτηματολόγια X 24,66 €/ερωτηματολόγιο = 
1.972,80 € 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Ιανουάριου 2017 

Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 




Τεύχος Β' 63/19.01.2017 

Αριθμ. 466/Γ5-29 (2) 

Έγκριση, προκήρυξη, ανάθεση και κατανομή 
των δαπανών διενέργειας της στατιστικής έρευ¬ 
νας σχετικά με την απασχόληση του πληθυσμού 
της χώρας (Έρευνα Εργατικού Δυναμικού), έτους 
2017 και της 3ά Γιος ενότητας «έρευνα για την αυ¬ 
τοαπασχόληση», έγκριση χρησιμοποίησης στα¬ 
τιστικών οργάνων και καθορισμός αμοιβής τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του ν. 3832/2010 (ΦΕΚ Α' 38) «Ελληνικό Στατιστικό 
Σύστημα (ΕΛ.Σ.Σ.) Σύσταση της Ελληνικής Στατιστικής 
Αρχής (ΕΛΣΤΑΤ) ως Ανεξάρτητης Αρχής», ως τροποποι¬ 
ηθείς ισχύει, και ειδικότερα της περ. ζ της παρ. 1 του 
άρθρου 14 του νόμου αυτού, 
β. του π.δ. 226/2000 (ΦΕΚ 195/Α/8-9-2000) «Οργανι¬ 
σμός της Γ.Γ.ΕΣΥΕ», 

γ. του ν. 4336/2015 (ΦΕΚ 94/Α/14.8.2015) - με έναρξη 
ισχύος από 1.1.2016 - με θέμα: «Συνταξιοδοτικές δια¬ 
τάξεις - Κύρωση του Σχεδίου Σύμβασης Οικονομικής 
Ενίσχυσης από τον Ευρωπαϊκό Μηχανισμό Σταθερό¬ 
τητας και ρυθμίσεις για την υλοποίηση της Συμφωνίας 
Χρηματοδότησης», υποπαράγραφος Δ.9 «Δαπάνες με¬ 
τακινούμενων εντός και εκτός επικράτειας», 
δ. του π.δ. 80/2016 «Ανάληψη υποχρεώσεων από Δι- 
ατάκτες» (ΦΕΚ 145/Α/5.8.2016), 
ε. της ΓΠ - 400/27-8-2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β /28.8.2012), 
ζ. την απόφαση του Υπουργού Οικονομικών με αριθ. 
πρωτ. ΥΠΟΙΚ-0001538 ΕΞ 2016 με θέμα: «Διορισμόςτου 
Προέδρου της Ελληνικής Στατιστικής Αρχής (ΕΛΣΤΑΤ)» 
(ΦΕΚ 95/ΥΟΔΔ/2016). 

2. Τον Κανονισμό (Ε.Κ) αριθ. 577/98 του Συμβουλίου 
της 9ης Μαρτίου 1998 (εφημερίδα της Ευρωπαϊκής Ένω¬ 
σης 1-77/14.3.1998) και τον Εφαρμοστικό αυτού Κανονι¬ 
σμό (ΕΚ) αριθ. 430/2005 της Επιτροπής. 

3. Τη συμφωνίαχρηματοδότησηςαριθμ. 07131.2016.001 - 
2016.306, συνολικού ύψους σαράντα τεσσάρων χιλιάδων 
εκατόν ενενήντα τεσσάρων ευρώ και εβδομήντα τριών λε¬ 
πτών (44.194,73€) μεταξύ της ΕΛ.ΣΤΑΤ. και του Στατιστικού 
Γραφείου των Ευρωπαϊκών Κοινοτήτων (ΕΙΙΗ05ΤΑΤ) και η 
οποία αφορά στη διενέργεια της 30 Γιοε έρευνας με τίτλο 
«Αυτοαπασχόληση», κατά το έτος 2017. 

4. Το γεγονός ότι από τις διατάξεις της απόφασης 
αυτής προκαλείται δαπάνη εξακοσίων ογδόντα μιας 
χιλιάδων εκατόν πενήντα ευρώ (681.150,00€) - συμπε¬ 
ριλαμβανομένου του Φ.Π.Α. όπου προκόψει - η οποία θα 
βαρύνει τις πιστώσεις του προϋπολογισμού εξόδων της 
ΕΛΣΤΑΤ οικονομικού έτους 2017. Η δαπάνη θα βαρύνει 
τον ΚΑΕ 0429 (αμοιβή Ιδιωτών Συνεργατών) και τον ΚΑΕ 
9916 (έρευνες από συμβόλαια ΕυΐΌ5ΐ3ΐ). 

5. Για την πληρωμή της δαπάνης της Έρευνας Εργατι¬ 
κού Δυναμικού έτους 2017 έχει εγκριθεί πίστωση στον 
ΚΑΕ 0429 με την απόφαση με αριθμό 77/Α2-28/3-1 -2017 
και α/α 9. 


6. Για την πλη ρωμή της δαπάνης της 30 Γιοε ενότητας 
Έρευνας Εργατικού Δυναμικού έτους 2017 έχει εγκριθεί 
πίστωση στον ΚΑΕ 9916 με την απόφαση με αριθμό 78/ 
Α2-29/3-1-2017 και α/α 10, αποφασίζουμε: 

Ι.α. Εγκρίνουμε και προκηρύσσουμε κατά το έτος 
2017, τη διενέργεια της ειδικής δειγματοληπτικής έρευ¬ 
νας Απασχόλησης (Εργατικού Δυναμικού), η οποία θα 
περιλαμβάνει και την 30 Γιοε ενότητα «έρευνα για την 
αυτοαπασχόληση» σύμφωνα με τον Κανονισμό (Ε.Ε.) 
αριθ. 577/98 του Συμβουλίου της 9ης Μαρτίου 1998 
(εφημερίδα της Ευρωπαϊκής Ένωσης 1-77/14.3.1998). 

1 .β. Αναθέτουμε στοΤμήμα Έρευνας Εργατικού Δυνα¬ 
μικού της Δ/νσης Στατιστικών Πληθυσμού και Αγοράς 
Εργασίας της ΕΛΣΤΑΤ, τη διενέργεια της ανωτέρω έρευ¬ 
νας, κατά τη διάρκεια του έτους 2017. 

2. Σκοπός της έρευνας, η οποία διενεργείται στο πλαί¬ 
σιο των εναρμονισμένων και συγχρονισμένων κοινοτι¬ 
κών δειγματοληπτικών ερευνών εργατικού δυναμικού, 
είναι η συλλογή στατιστικών στοιχείων για την παρακο¬ 
λούθηση της εξέλιξης της οικονομικής και κοινωνικής 
συνοχής, η μελέτη των μεγεθών των σχετικών με την 
έκταση και τη διάρθρωση της απασχόλησης και της 
ανεργίας, καθώς και η μελέτη του είδους της κύριας ερ¬ 
γασίας σε σχέση με τη διάρκεια του χρόνου εργασίας των 
εργαζομένων (μισθωτών), έτσι ώστε να εξασφαλίζεται ο 

μέγιστος βαθμός συγκρισιμότητας μεταξύ των αντί¬ 
στοιχων στοιχείων των κρατών-μελώντης Ευρωπαϊκής 
Ένωσης. 

3. Η έρευνα είναι δειγματοληπτική και κατά το σχεδί¬ 
ασμά της εφαρμόζεται η δισταδιακή στρωματοποιημέ- 
νη δειγματοληψία με πρωτογενή μονάδα έρευνας την 
επιφάνεια (ένα ή περισσότερα συνεχόμενα οικοδομικά 
τετράγωνα ή ένα μικρός οικισμός) και τελική μονάδα 
έρευνας το νοικοκυριό. 

• Κατά το πρώτο στάδιο της δειγματοληψίας οι Περιφε¬ 
ρειακές Ενότητες που αποτελούν την πρώην Περιφέρεια 
Πρωτευούσης και το πρώην Πολεοδομικό Συγκρότημα 
Θεσσαλονίκης κατανέμονται σε στρώματα αντίστοιχα, 
βάσει των κοινωνικών και οικονομικών χαρακτηριστι¬ 
κών των Δήμων που περιλαμβάνουν, ενώ οι υπόλοιπες 
Περιφερειακές Ενότητες της Χώρας κατανέμονται σε έως 
3 στρώματα με βάση τον πληθυσμό των Δημοτικών/ 
Τοπικών Ενοτήτων που τις αποτελούν. 

• Σε κάθε στρώμα επιλέγεται δείγμα μονάδων επιφά¬ 
νειας, με πιθανότητα ανάλογη του μεγέθους τους (αριθ¬ 
μός νοικοκυριών που περιλαμβάνουν κατά την τελευταία 
απογραφή πληθυσμού). 

• Στο δεύτερο στάδιο δειγματοληψίας επιλέγεται δείγ¬ 
μα κατοικιών με ίσες πιθανότητες από ενημερωμένο 
κατάλογο-πλαίσιο κατοικιών και με την εφαρμογή της 
συστηματικής δειγματοληψίας. Κατόπιν, από τις επιλεγεί- 
σες κατοικίες ερευνώνται εκείνες στις οποίες διαμένουν 
νοικοκυριά, ενώ οι κενές κατοικίες, οι δευτερεύουσες 
κατοικίες καθώς και οι επαγγελματικές στέγες δεν ερευ- 
νώνται. Εάν κατά το επόμενο τρίμηνο σε κάποιες από τις 
αρχικά επιλεγείσες κενές κατοικίες διαμένουν νοικοκυ¬ 
ριά, τότε αυτές οι κατοικίες ερευνώνται. 

• Η έρευνα είναι τριμηνιαία και σε κάθε τρίμηνο ερευ- 
νάται δείγμα 30.000 περίπου νοικοκυριών. Επί πλέον, το 

τριμηνιαίο δείγμα νοικοκυριών ανανεώνεται από τρίμη¬ 
νο σε τρίμηνο, κατά το ένα έκτο (1/6) του και επαναλαμ¬ 
βάνεται κατά τα πέντε έκτα (5/6) του. 

Το συνολικό δείγμα που ερευνάται σε όλα τα τρίμηνα 
του έτους ανέρχεται στα 120.000 περίπου νοικοκυριά. 

• Η συλλογή των στοιχείων πραγματοποιείται με προ¬ 
σωπική συνέντευξη με τα μέλη του νοικοκυριού. Η πρώτη 
συνέντευξη γίνεται με προσωπική επαφή των ερευνητών 
με το νοικοκυριό, ενώ στις επαναλαμβανόμενες, δηλαδή, 
στα νοικοκυριά που ερευνώνται για δεύτερη κ.λπ. φορά, 
οι πληροφορίες μπορεί να συλλεχθούν και με τηλεφω¬ 
νικές συνεντεύξεις. Η συλλογή των στοιχείων πρέπει να 
γίνεται μετά την εβδομάδα αναφοράς και κανονικά σε 
διάστημα που δεν πρέπει να απέχει περισσότερο από 5 
εβδομάδες μετά την εβδομάδα αναφοράς. 

• Τα νοικοκυριά του δείγματος των οποίων όλα τα μέλη 
είναι ηλικίας 70 ετών και άνω, ερευνώνται μόνο κατά την 
πρώτη συνέντευξη. 

•Το δείγμα ισοκατανέμεται μέσα στις 13 εβδομάδες 
του τριμήνου. Κάθε επιλεγμένο νοικοκυριό αντιστοιχεί 
σε μια συγκεκριμένη εβδομάδα, την εβδομάδα αναφο¬ 
ράς (από Δευτέρα ως Κυριακή). Για την απασχόληση πε¬ 
ρίοδος αναφοράς είναι η εβδομάδα αναφοράς και για 
την αναζήτηση εργασίας είναι η εβδομάδα αναφοράς 
και οι τρεις προηγούμενες. Για τα στοιχεία της θά Γιοε 
ενότητας «έρευνα για την αυτοαπασχόληση», περίοδος 
αναφοράς είναι το δεύτερο τρίμηνο του έτους 2017. 

• Η έρευνα θα καλύψει το σύνολο της Χώρας και τα 
αποτελέσματα αυτής, θα εξαχθούν κατά τρίμηνο. Επίσης, 
ανακοινώνονται και μηνιαίες εκτιμήσεις για το ποσοστό 
ανεργίας. 

• Η έρευναυλοποιείταισύμφωνα μετον ΕφαρμοστικόΚα- 
νονισμότης Επιτροπής430/2005 (ΟϋΙ_71 /36/17-3-2005), 
ο οποίος προσδιορίζει τα χαρακτηριστικά που θα ερευ- 
νηθούν και την κωδικογράφηση που θα χρησιμοποιηθεί 
για την επεξεργασία τους. 

• Τα τελικά αποτελέσματα της έρευνας θα διαβιβα¬ 
στούν στο Στατιστικό Γραφείο της Ε.Ε. (Εί)Η05ΤΑΤ) κατά 
τρίμηνο. 

4. Για τη διενέργεια της έρευνας θα απασχοληθούν 

• Μέχρι πενήντα (50) μόνιμοι και με σύμβαση Ι.Δ. 
υπάλληλοι της ΕΛΣΤΑΤ, με δυνατότητα μετακίνησης 
εντός έδρας - εκτός γραφείου και εκτός έδρας και κατά 
τις αργίες, τα Σάββατα και τις Κυριακές, κατόπιν σχετικής 
απόφασης, για τη συλλογή των ερωτηματολογίων και 
κατάρτιση καταλόγων. 

Από τους υπαλλήλους της ΕΛΣΤΑΤ θα συλλεχθούν τρεις 
χιλιάδες (3.000) περίπου νέα και οκτώ χιλιάδες (8.000) 
περίπου επαναλαμβανόμενα ερωτηματολόγια καθόλη 
τη διάρκεια του έτους. 

Οι ανωτέρω υπάλληλοι θα μετακινηθούν όπου δεν 
υπάρχει διαθεσιμότητα Ιδιωτών συνεργατών. 

• Μέχρι οκτακόσιοι (800) ιδιώτες-συνεργάτες, οι οποίοι 
θα απασχοληθούν στη συλλογή των ερωτηματολογίων. 

• Μέχρι είκοσι (20) συνεργάτες-διερμηνείς, για τη συ¬ 
μπλήρωση των ερωτηματολογίων στα νοικοκυριά, στα 
οποία υπάρχει πρόβλημα γλωσσικής επικοινωνίας. 

Ο ορισμός των ανωτέρω οργάνων, θα γίνει με απόφα¬ 
ση του Προέδρου της ΕΛΣΤΑΤ. 


5. Η αμοιβή των οργάνων της έρευνας ανά ΚΑΕ καθο¬ 
ρίζεται ως εξής: 

5.α. Ιδιώτες συνεργάτες: 

5.α.1. Έντεκα ευρώ και ενενήντα εννέα λεπτά (11,99€) 
ανά πλήρως και ορθά συμπληρωμένο ερωτηματολόγιο 
νοικοκυριού της Έρευνας Εργατικού Δυναμικού έτους 
2017, που ερευνάται για 1 η φορά (συμπεριλαμβανομέ¬ 
νου ΦΠΑ, όπου προκύψει). 

• 25.000 ερωτηματολόγια X11,99 € = 299.750,00 € (ΚΑΕ 
0429). 

5.α.2. Τέσσερα ευρώ και σαράντα πέντε λεπτά (4,45 €) 
ανά πλήρως και ορθά συμπληρωμένο ερωτηματολόγιο 
νοικοκυριού της Έρευνας Εργατικού Δυναμικού έτους 
2017, που ερευνάται για 2η και άνω φορά (συμπεριλαμ¬ 
βανομένου ΦΠΑ, όπου προκύψει). 

• 80.000 ερωτηματολόγια X 4,45 € = 356.000,00€ (ΚΑΕ 
0429). 

• Σύνολο δέσμευσης πίστωσης για την συμπλήρωση 
των ερωτηματολογίων της Έρευνας Εργατικού Δυνα¬ 
μικού έτους 2017 από τους Ιδιώτες συνεργάτες (στοι¬ 
χεία 5.α.1 και 5.α.2) για τον ΚΑΕ 0429 ύψους εξακοσίων 
πενήντα πέντε χιλιάδων επτακοσίων πενήντα ευρώ 
(655.750,00 €). 

5.α.3 Πενήντα λεπτά (0,50 €) ανά πλήρως και ορθά 
συμπληρωμένο ατομικό ερωτηματολόγιο της θά Γιοε 
ενότητας της Έρευνας Εργατικού Δυναμικού έτους 2017 
για τα άτομα που εργάζονται ως μισθωτοί ή ως βοηθοί 
στην οικογενειακή επιχείρηση και 1 ευρώ και σαράντα 
λεπτά (1,40 €) ανά πλήρως και ορθά συμπληρωμένο ατο¬ 
μικό ερωτηματολόγιο της θά Γιος ενότητας της Έρευνας 
Εργατικού Δυναμικού έτους 2017 για τα άτομα που εργά¬ 
ζονται ως αυτοαπασχολούμενοι (συμπεριλαμβανομένου 
ΦΠΑ, όπου προκύψει). 

• 12.640 ατομικά ερωτηματολόγια X 0,50 € = 6.320,00 € 
(ΚΑΕ 9916) 

• 7.200 ατομικά ερωτηματολόγια X1,40 € = 10.080,00 € 
(ΚΑΕ 9916). 

• Σύνολο δέσμευσης πίστωσης για την συμπλήρωση 
των ατομικών ερωτηματολογίων της θά Γιος ενότητας 
της Έρευνας Εργατικού Δυναμικού έτους 2017 από τους 
Ιδιώτες συνεργάτες (στοιχείο 5.α.3) για τον ΚΑΕ 9916 
ύψους δέκα έξι χιλιάδων τετρακοσίων ευρώ (16.400,00 €) 

5.β. Συνοδοί Διερμηνείς: 

5.β.1. Έξι ευρώ (6,00 €) ανά νοικοκυριό στο οποίο οι 
Συνοδοί Διερμηνείς βοηθούν στην συμπλήρωση του 
ερωτηματολογίου (συμπεριλαμβανομένου ΦΠΑ, όπου 
προκύψει). 

• 1.500 ερωτηματολόγια X 6,00 € = 9.000,00 € (ΚΑΕ 
0429). 

• Σύνολο δέσμευσης πίστωσης για τους Συνοδούς 
Διερμηνείς που βοηθούν στην συμπλήρωση των ερω¬ 
τηματολογίων (στοιχεία 5.β.1) για τον ΚΑΕ 0429 ύψους 
εννέα χιλιάδων ευρώ (9.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Ιανουάριου 2017 

Ο Πρόεδρος 

